kardosdrur/scandi-wiki huggingface dataset:
Marinus Jacob Kjeldgaard

Marinus Jacob Kjeldgaard (født 4. september 1884 i Sværtegade 5 i København, død 6. februar 1964 i Créteil, Frankrig) var en dansk kunstner og fotograf, der havde det meste af sit virke i Frankrig. Han var uddannet bygningsmaler og var i 4 år studerende på Det Kongelige Danske Kunstakademi. I 1909 flyttede Kjeldgaard til Paris og besøgte aldrig siden Danmark. Han blev aldrig gift og fik ingen børn.

Kjeldgaard, som var konsekvent antinazist og antifascist, blev kendt for sine satiriske fotomontager i den franske ugeavis Marianne i årene 1932-1940, hvor han i mere end 250 montager kommenterede aktuelle politiske og kulturelle begivenheder - og sidst i 30'erne udmøntede det sig især i satiriske montager med advarsler mod Hitler - og efter d. 23. august 1939 også mod Stalin. De 200 af dem var på forsiden af Marianne, hvor de fungerede som avisens ansigt udadtil - og egentlig også som avisens lederartikel. Montagerne ser ud som ægte fotografier, men viser situationer og hændelser, der næppe kunne have fundet sted - men de ser sandsynlige ud!

Allerede i 1916 dukkede hans første fotomontager op i ugemagasinet J'ai Vu, og han lavede også montager til magasinet Voila.

Af Kjeldgaards satiriske montager kan nævnes:

 Jøden Albert Einstein og nazisten Joseph Goebbels i afslappet samtale.
 Hitler, der presser en gigantisk tysk læderhjelm ned over jordkloden.

Begge montager var forsideillustrationer i avisen Marianne i 1939. Marianne blev allerede forbudt i Tyskland i 1933, så nazisterne var meget irriterede over de skarpe montager. Ved den tyske besættelse af Frankrig i juni 1940 undgik Kjeldgaard sandsynligvis kun arrestation af tyskerne, fordi hans navn aldrig havde været nævnt. Angiveligt døde seks af hans kolleger i tyske koncentrationslejre.

Kjeldgaard døde på Hôpital Albert Chenevier i Créteil, Frankrig, i 1964.

Litteratur 
 Marinus - Karikaturtegner med kamera af Gunner Byskov, 2007, Aarhus Universitets forlag. 
 Marinus & Marianne - Photomontages satiriques 1932-1940, af Gunner Byskov, 2008, editions Alternatives, Paris. 
 Hitler blind - Stalin lahm - MARINUS - HEARTFIELD, udgivet af Gunner Byskov og Bodo von Dewitz, 2008, Steidl Verlag

Eksterne henvisninger 
 Marinus Jacob Kjeldgaard
 Dagbladet, Norge: Fik nazisterne på nakken 

Fotografer fra Danmark
Personer fra København
Lechfeldslaget

Lechfeldslaget d. 10. august 955 var endepunktet for Ungarnkrigene og Otto den Stores største militære sejr mod de ungarske ryttere, der før havde hærget igennem det meste af Mellemeuropa med deres plyndringstogter. Slaget om Lechfeld er opkaldt efter stedet det blev udkæmpet altså i trekanten ved Landsberg am Lech, Augsburg og Mering.

Sejren ved Lechfeld står som en af de mest betydende i den tyske historie og stod længe som det største militære opgør i det Tysk-romerske rige.

Slag
Tysklands historie
Sufflør

Sufflør (fr. souffler hviske), er en person der sufflerer, det vil sige giver hviskende stikord og replikker, som hjælp, til skuespillere, musikere etc. under teateropvisninger, skuespil, koncerter, operaer og lignende.

Suffløren er skjult for publikum og er anbragt i en sufflørkasse, som er placeret på forkanten af aktuelle scene. Kassen er lukket ud mod publikum og åben mod de agerende.

Teater
Stillingsbetegnelser
Hindu Kush

Hindu Kush eller Hindukush er en bjergkæde i Afghanistan og i det nordlige Pakistan. Det er den vestlige forlængelse af bjergkæderne Pamir, Karakoram og Himalaya. Navnets betydning er omstridt.

Bjergkædens højeste spids er Tirich Mir på 7.708 meter beliggende i Pakistan. Bjergene bliver lavere nord for Kabul, 6.000 meter til 4.000 meter, og endnu lavere vestpå.

Kammen er den traditionelle grænse mellem Sydasien og Centralasien. Handelsveje har krydset disse bjerge i årtusinder, deriblandt gennem Salangpasset der leder syd til Kabul og Khyberpasset. I 1964 blev en tunnel gravet under Salang som endelig gjorde det muligt at passere om vinteren.

Bamiyan-statuerne, der blev sprængt af Taliban i 2001, ligger i Hindu Kush.

Eksterne henvisninger 

Afghanistans geografi
Bjerge i Asien
Himalaya
Russel Hobbs

Russel Hobbs (født 3. juni 1975) er en fiktiv amerikansk musiker som er medlem af Gorillaz.

Fiktive personer
Erik Viborg

Erik Nissen Viborg (ved dåben: Ericus Nissenius; født 5. april 1759 i Bedsted, Sønderjylland, død 25. september 1822 i København) var en dansk dyrlæge og botaniker. Han var farbror til Carl Viborg og morbror til Georg With.

Han studerede veterinærvidenskab hos P.C. Abildgaard og blev 1783 ansat som hjælpelærer ved dennes Veterinærskole der dengang lå på Christianshavn. 

1784 – 1787 foretog han en studierejse i Europa, og vandt efter sin hjemkomst Videnskabernes Selskabs pris for en afhandling om "sandvæksterne" (det vil fx sige Hjælme) og deres anvendelse ved plantning til dæmpning af sandflugt. 

1787 – 1790 var han lærer (med titel af professor) ved Veterinærskolen. 

I 1796 blev han sendt til Polen og Rumænien for at købe avlsheste til Frederiksborgstutteriet.

1797 – 1801 var han professor i botanik ved Københavns Universitet og fra 1798 meddirektør for Botanisk Have. 

I 1801, efter Abildgaards død, blev han professor og forstander for Veterinærskolen, hvor han blev til sin død.

Han blev justitsråd 1812, etatsråd 1815 og Ridder af Dannebrog 1809.

Han blev begravet i Veterinærhaven, Amager, men monumentet blev flyttet til Holmens Kirkegård efter Veterinærskolens nedlæggelse i 1858. I 1957 blev det flyttet til Den kgl. Veterinær- og Landbohøjskole på Frederiksberg, hvor det stadig står. Der findes et portrætmaleri på Landbohøjskolen. Rødkridtstegning af Sæmund Magnus Holm (Frederiksborgmuseet). Litografi 1820, formentlig efter et maleri af Christian Horneman 1817 eller efter pastel af samme samme år (familieeje).

Kilder 
 
 Philip Hansen, "Om Erik Viborg og Dyrlægerne", s. 136-151 i: Dansk veterinærhistorisk Aarbog, 1935.
 Nogle af Erik Viborgs skrifter findes tilgængelige på Google Books

Eksterne henvisninger 
 

Videnskabsfolk fra Danmark
Botanikere fra Danmark
Dyrlæger fra Danmark
Titulære professorer fra Danmark
Ansatte ved Den Kongelige Veterinær- og Landbohøjskole
Ansatte ved Københavns Universitet
Danskere i 1700-tallet
Danskere i 1800-tallet
Personer i oplysningstiden
Riddere af Dannebrog
Personer fra Sønderjylland (i Danmark)
Erik
Russel

Russel kan henvise til:

Personer 
 Russel Crouse (1893–1966), amerikansk dramatiker
 Russel Norman (født 1967), new zealandsk politiker
 Russel Walder (født 1959), amerikansk jazzmusiker
 Russel Wright (1904–1976), amerikansk industriel designer

Fiktion 
 Russel Hobbs, fiktiv trommeslager i bandet Gorillaz

Se også 
 Russell
Kashgar

Kashgar er en vigtig by i Xinjiang-området i Kina.

Befolkning på ca. 200,000 er mest uighur, men der er et han-kineskisk mindretal.

Den lå på Silkeruten. Der er busforbindelse med Kirgisistan og med Pakistan over Karakoram Highway samt jernbane forbindelse med resten af Kina (siden 1999).

Seværdighed 
 Id Kah Moskéen – den største moské i Kina

Byer i Kina
Charlie Sheen

Carlos Irwin Estévez (født 3. september 1965), bedst kendt under sit kunstnernavn Charlie Sheen, er en amerikansk skuespiller. Han har medvirket i film som Platoon (1986), The Wraith (1986), Wall Street (1987), Major League (1989), Hot Shots! (1991), Hot Shots! Part Deux (1993), Scary Movie 3 (2003) og Scary Movie 4 (2006). På tv, er Sheen kendt for sine roller på Spin City, Two and a Half Men og Anger Management. I 2010, var Sheen den højest betalte skuespiller på tv, da han blev betalt 1.8 mio. amerikanske dollar per episode af Two and a Half Men.

Sheens personlige liv har også skabt overskrifter, herunder rapporter om alkohol- og stofmisbrug og ægteskabelige problemer, såvel som påstande om vold i hjemmet. Han blev fyret fra Two and a Half Men af CBS og Warner Bros. i marts 2011. Sheen tog efterfølgende på en landsdækkende turné. 

Den 17. november 2015 bekræftede Sheen på live-tv på kanalen NBC, at han gennem ca fire år har haft diagnosen HIV-positiv, en hemmelighed, der i følge Sheen selv har kostet ham flere millioner dollars i afpresning.

Sheen har tre søskende i filmbranchen: Emilio Estevez, Ramon Estevez og Renée Estevez. Hans bedsteforældre var immigranter fra Galicien i Spanien og Irland.

Filmografi

Udvalgt filmografi 
 Red Dawn (1984)
 Platoon (1986)
 The Wraith (1986)
 Wall Street (1987)
 Young Guns (1988)
 Major League (1989)
 Men at Work (1990)
 Navy SEALs (1990)
 The Rookie (1990)
 Hot Shots! (1991)
 Hot Shots! Part Deux (1993)
 Beyond the Law (1993) 
 The Arrival (1996)
 Money Talks (1997)
 Rated X (2000)
 Scary Movie 3 (2003)
 Scary Movie 4 (2006)
 A Glimpse Inside the Mind of Charles Swan III (2012)
 Machete Kills (2013)
 Scary Movie 5 (2013)

Eksterne henvisninger 

 
 charliesheen.com officiel hjemmeside

Referencer 

Skuespillere fra USA
Hollywood Walk of Fame
Personer fra New York
Two and a Half Men
Veganere
Tabriz

Tabriz er den vigtigste by i Nordvestiran og hovedstad i provinsen Øst-Aserbajdsjan.

Befolkningstallet er på ca. 2.188.000 indbyggere, størstedelen taler et tyrkisk sprog, aserbajdsjansk.
 
Byen har været hovedstad i Iran som under det mongolske Ilkhanat og det tidlige Safavide-dynasti. Den var også hovedstaden for den sovjetisk-kontrolleret Folkerepublik Aserbajdsjan 1945-46.

Størstedelen af ​​byens befolkning er aserbajdsjanere, efterfulgt af persere, kurdere, armenere, assyrere og andre folk fra Kaukasus.

Kilder og henvisninger

Byer i Iran
Societa Dante Alighieri

Societa Dante Alighieri er en forening, der blev stiftet i Italien i 1889 med det formål at udbrede kendskabet til italiensk sprog og kultur i hele verden. Blandt initiativtagerne var Giosuè Carducci, der fik nobelprisen i litteratur i 1906. Foreningen er opkaldt efter Dante Alighieri, forfatteren til Den Guddommelige Komedie.

Efter den fascistiske periode blev foreningen nystruktureret i 1948, og det blev fastsat, at foreningen skal udbrede studiet af italiensk sprog og kultur i hele verden, uafhængigt af politiske ideologier, national eller etnisk oprindelse og religioner. Foreningen er en fri sammenslutning af mennesker, ikke kun italienere, men alle mennesker overalt, som er forenede i deres kærlighed til italiensk sprog og kultur og den universelle humanistiske ånd, som disse repræsenterer.

Societa Dante Alighieri har i dag ca. 500 afdelinger spredt i hele verden. I Danmark er der afdelinger i København, Århus og Odense. I løbet af året er der i de enkelte afdelinger ca. 10-15 arrangementer, som dækker meget forskellige områder af italiensk kultur. Der er kurser, koncerter, film og foredrag, udflugter og også rejser til Italien. Arrangementerne kan være på italiensk eller på dansk – men alle fokuserer på de dansk-italienske kulturelle relationer.

Eksterne links 

 De danske afdelingers hjemmeside
 Foreningens italienske hovedside

Foreninger fra Danmark
Etableret i 1889
Organisationer fra Italien
Internationale organisationer
Kultur i Italien
Willy Breinholst

Willy Breinholst (født Villy Breinholt Hansen 27. juni 1918 i Grønholt ved Fredensborg, død 19. september 2009) var en dansk humorist og forfatter til langt over 100 bøger, hvoraf mange er oversat til talrige sprog. Han fik 23. april 1947 navneændring fra Breinholt Hansen til Breinholst Hansen. Gift med Mariane (sic). I Tyskland har hans bøger ligget på bestseller-listerne i over 450 uger.

Han debuterede med Hvor længe var Adam i Paradis? (1946). Han har desuden skrevet filmmanuskripter til de to sidste film om Mig og min lillebror fra sidst i 1960'erne.

Willy Breinholst modtog i 1948 Carl Møllers Humoristlegat; i 1974 Aleko Konstantinov Prisen – og desuden har han fået Lübbe Ehrenpreis for at have solgt mere end 4.000.000 Lübbe-bøger.

Han er begravet i fællesgraven på Sundby Kirkegård.

Bibliografi 
Willy Breinholst har bl.a. skrevet

 Hvorlænge var Adam i Paradis?, 1946
 Kunsten at være far, 1959
 Min kones mand, 1965
 Elsk din næste : en sexforfatters liv, 1966
 Meet the Scandinavians, 1968
 Hurra, det blev en baby, 1970
 I dagens anledning, 1970
 I lykkelige omstændigheder, 1973
 Kunsten at være to, 1979
 Kunsten at holde sig ung, 1982
 Kunsten at være gift, 1988
 Lad dog barnet, 1990
 Mit muntre liv med mit livs Mariane, 1999
 Sjov på scenekanten, 2000
 Kunsten at være barnebarn : børnebørn er livets krydderi, 2006

Filmmanuskripter 
 Elsk din næste, 1967
 Mig og min lillebror og Bølle, 1968
 Mig og min lillebror og storsmuglerne'', 1969

Referencer

Eksterne henvisninger 
 
 
 Engelsksproget hjemmeside om Willy Breinholst

Faglitterære forfattere fra Danmark
Manuskriptforfattere fra Danmark
Personer fra Fredensborg
Humorister fra Danmark
Danskere i 1900-tallet
Dansksprogede forfattere fra Danmark
Denise Richards

Denise Lee Richards (født 17. februar 1971 i Downers Grove, Illinois) er en amerikansk skuespillerinde. Hun blev kendt i slutningen af 1990'erne efter en række sexede filmoptrædener, heriblandt i Wild Things og The World Is Not Enough. Richards er også kendt for sit ægteskab (og senere skilsmisse) med skuespilleren Charlie Sheen.

Tidlig liv og karriere 
Richards blev født i Downers Grove i Illinois, en forstad til Chicago. Hun flyttede til Californien med familien, da hun var 14 år gammel.

Richards tilbragte størstedelen af 1990'erne med optrædener i lavbudgetsfilm, tv-film og med gæsteroller i tv-serier. Hendes første hovedrolle i en biograffilm var i Starship Troopers fra 1997, som blev efterfulgt af en hovedrolle i den ganske succesrige kultfilm Wild Things fra 1998. Sammen med sit filmarbejde har hun optrådt i sitcom'er som Spin City, Two and a Half Men, Venner og Seinfeld.

I 1999 blev Denise Richards Bond-babe i The World Is Not Enough, hvor hun spillede rollen som atomfysikeren Christmas.

Tidligt i 2000'erne optrådte Richards i flere filmroller, som parodierede hendes tidligere status som sexsymbol, blandt andet i Scary Movie 3. I december 2004 optrådte hun nøgen på forsiden af Playboy.

Referencer

Eksterne henvisninger 

 

Skuespillere fra Illinois
Bond-piger
Modeller fra USA
Walisisk-amerikanere
Personer fra Illinois
Modtagere af Golden Raspberry Awards
Tillægsmandat

Et tillægsmandat er et mandat, som ikke er tilknyttet en bestemt valgkreds, men fordeles mellem partierne efter regler, der skal sikre en mere proportionel fordeling mellem dem i et valg med flere valgkredse.

Til folketingsvalg har man 40 udtillægsmandater, som fordeles, så partierne får det antal pladser i Folketinget, som svarer til partiernes styrke blandt alle danske vælgere. Et parti skal dog opfylde nogle krav for at få tillægsmandater: Enten skal partiet stå stærkt lokalt, eller også skal partiet have opnået 2 % af stemmerne ved valget - den såkaldte "spærreregel", som holder de helt små partier ude af Folketinget.

Fordelingen af tillægsmandater foregår på følgende måde:

 Antallet af alle stemmer ved valget (kun medregnet de stemmer, der er gået til partier, der klarede spærregrænsen på 2% af den samlede stemmeandel) deles med 175.
 Det enkelte parties stemmetal deles med dette tal.
 Resultatet for det enkelte parti er det antal mandater, som partiet som minimum er berettiget til.

Når partierne har fået tildelt kredsmandater, fyldes der således op med tillægsmandater indtil alle 175 mandater har fundet sin plads.

I Norge og Sverige benyttes lignende regler.

Politiske valg
Martin Sheen

Martin Sheen (døbt Ramón Gerard Antonio Estévez, født 3. august 1940 i Dayton, Ohio, USA) er en Emmy- og Golden Globe-prisvindende amerikansk skuespiller. Sheen er formodentlig mest kendt for sin rolle som Captain Willard i den amerikanske krigsfilm Dommedag nu samt for rollen som præsidenten Josiah Bartlet i den populære drama-tv-serie Præsidentens mænd.

Sheen og hans kone, skuespillerinden Janet Templeton, har fire børn sammen, hvoraf alle er skuespillere: Charlie Sheen, Emilio Estevez, Ramon Estevez og Renée Estevez.

Trivia 
Sheen har fået en stjerne på Hollywood Walk of Fame.

Eksterne henvisninger 

 

Skuespillere fra Ohio
Hollywood Walk of Fame
Personer fra Dayton, Ohio
John Hinch

John Hinch (født 19. juni 1947 i Lichfield, Staffordshire, død 29. april 2021) var en trommeslager, som spillede i bandet The Pinch fra 1966 og senere i bandet Hiroshima, hvorefter han sammen med Hiroshima-forsanger Rob Halford kom med i Judas Priest

Hinch kom med i Judas Priest i 1973, og spillede trommer på deres debutalbum Rocka Rolla. Han blev fyret af de andre bandmedlemmer snart efter, da de fandt ham inkompetent.  Han arbejdede herefter som manager for mindre bands.

Referencer

Eksterne henvisninger 
 

Trommeslagere fra Storbritannien
Judas Priest
Dayton

Dayton er en by i Ohio, USA, med  indbyggere og den største by i Montgomery County.

Dayton blev grundlagt den 1. april 1796 og blev opkaldt efter politikeren og revolutionæren Jonathan Dayton i 1805 som en hyldest.

Referencer

Eksterne henvisninger 

 

Byer i Ohio
Pipette

En pipette er et instrument man bruger i et laboratorium til at transportere væske. Teknikken i pipetten går på at, væsken suges op i et rør vha. undertryk, og tømmes ud igen med tryk. Ofte bruger man en pipettebold til formålet.

Typer af pipetter 
Der findes mange forskellige typer pipetter, og de kan være fremstillet af glas eller plastic. Nogle pipetter er beregnet til at måle et bestemt volumen af meget præcist, mens andre slet ikke har gradueringer.

Fuldpipetter er kendetegnet ved at have en udposning midt på røret.

Pasteurpipetter 
Pasteurpipetter findes i en glas- og en plasticvariant. Glaspasteurpipetter har ingen gradueringer, og de benyttes ofte til at flytte organiske opløsninger fra en beholder til en anden. De er spidse i den ene ende, mens den anden ende passer til en standard pipettebold. Spidsen kan have forskellig længde. Plasticpasteurpipetter kan have grove gradueringer, men de er der ikke altid. De er fremstillet af blødt plast, og de er kun åbne i den ene ende. Den anden ende fungerer som pipettebold ved at man trykker den sammen.

Eksterne henvisninger 

Laboratorieudstyr
Væskebeholdere
Jonathan Dayton

Jonathan Dayton (født 16. oktober 1760, død 9. oktober 1824) var en amerikansk politiker og revolutionær frihedskæmper. Byen Dayton i Ohio har fået sit navn opkaldt efter ham.

Eksterne henvisninger 

 Biographical Directory of the United States Congress

Medlemmer af Senatet i USA
Medlemmer af Repræsentanternes Hus i USA
Montgomery County (Ohio)

Montgomery County er et county i den amerikanske delstat Ohio.

Demografi 
Ifølge folketællingen fra 2000 boede der 559,062 personer i amtet. Der var 229,229 husstande med 146,935 familier. Befolkningstætheden var 468 personer pr. km². Befolkningens etniske sammensætning var som følger: 76.57% hvide, 19.86% afroamerikanere, 0.23% indianere, 1.31% asiater, , 0.49% af anden oprindelse og 1.51% fra to eller flere grupper.

Der var 229,229 husstande, hvoraf 29.60% havde børn under 18 år boende. 46.30% var ægtepar, som boede sammen, 13.80% havde en enlig kvindelig forsøger som beboer, og 35.90% var ikke-familier. 30.40% af alle husstande bestod af enlige, og i 10.10% af tilfældende boede der en person som var 65 år eller ældre.

Gennemsnitsindkomsten for en hustand var $40,156 årligt, mens gennemsnitsindkomsten for en familie var på $50,071 årligt.

Eksterne henvisninger 

Counties i Ohio
Mashhad

Mashhad er hovedstaden af den iranske provins Razavi Khorasan.

Den 8. shi'a-Imam Ali ar-Riḍa døde her i 818. Hans grav er blevet mål for pilgrimsfærd og har gjort byen til en af shiadommens helligste. (Den oprindelige lille landsby hed "Sanabad"; det nye navn betyder "Martyriumssted".)

Mashhad er befolket af flertallet persere og minoriteter af kurdere og turkmener.

Irans nuværende religiøse leder, Ali Khamenei, stammer fra Mashhad.

Indbyggertallet er ca. 2.500.000.

Eksterne henvisninger 

Byer i Iran
Isfahan

Isfahan eller Ispahan er hovedstaden i provinsen af samme navn og en af Irans største byer. Byen ligger ca. 335 km syd for den iranske hovedstad Teheran.

Den har altid været en vigtig handelsby og nogle gange Irans hovedstad som under Seldsjukkerne og Safaviderne. I 1598 blev byen udråbt til Persiens hovedstad af shah Abbas 1. den Store, der regerede fra 1588 til 1629 som det førende medlem af Safavidernes dynasti. Byen lå udsat ved skiftende handelsveje og blev udplyndret af afghanerne i 1722. I 1749 mistede Isfahan rollen som persisk hovedstad. Ikke desto mindre efterlod storhedstiden imponerende eksempler på iransk kunstindustri og arkitektur, og Isfahan tiltrækker mange turister.

Størstedelen af ​​befolkningen i Isfahan taler persisk. Lori-bakhtiari, tyrkisk, centrale iranske dialekter, georgisk, kurdisk, biyabanaki og armenske udgør mindre sproggrupper.

Den moderne by har ca. 1.600.000 indbyggere. Der er mange industrivirksomheder bl.a. et uranberigelseskompleks. 

Byen er kendt for sit traditionelle kunsthåndværk: brokade, keramik, intarsiaarbejder og håndknyttede gulvtæpper.

Byens universitet er fra 1958, og i byen ligger i Harun-i Vilayat et mausoleum for den mystiske skikkelse Harun Vilayat.

Se også 
 Shahmoskén/Imam-moskeen
 Masjed-e Jāmé i Isfahan/Fredagsmoskeen i Isfahan
 Meidan Emam-pladsen

Eksterne henvisninger 

Byer i Iran
Aros

Aros kan henvise til flere artikler:

 Árós – gammelt navn for Aarhus
 ARoS – kunstmuseum i Aarhus
 AROS (styresystem) – et styresystem til computere
 Aros Division – division under Det Danske Spejderkorps
 Aros Forlag – et dansk forlag
Bayerischer Wald

Bayerischer Wald er en lav bjergkæde i delstaten Bayern i Tyskland. Den strækker sig langs grænsen til Tjekkiet og fortsætter på den tjekkiske side som Böhmerwald. Geografisk er Bayerischer Wald og Böhmerwald samme bjergkæde. 

Det højeste bjerg er Großer Arber på 1.456 meter over havet. Den største flod er Regen, som dannes, hvor floderne Weißen Regen og Schwarzen Regen løber sammen ved Pulling mellem Bad Kötzting og Blaibach og derfra løber mod byen Regensburg.

Et 240 km² stort område af Bayerischer Wald er omdannet til Nationalpark Bayerischer Wald, der blev oprettet i 1970 og var den første nationalpark i Tyskland.

Galleri 

Bjerge i Tyskland
Bayerns geografi
Landkreis Cham
Frieser

Frieser (også Friser og Friserhest) er en hesterace der tilhører de barokke heste ligesom Andalusier og Lipizzaner. Den egner sig til både kørsel, ridning, dressur og show. 

Kendetegn:
Oprindelse: Friesland i Holland
Egenskaber: Dressurhest, Showhest, Kørehest
Farve: Sort uden aftegn
Højde: Oftest 160-165 cm. Dog særlige min. krav i forbindelse med kåringsgrader.
Temperament: Typisk en klog hest med et roligt gemyt. Knytter sig meget til sit menneske. 
Avlshingste: Der er pt. ingen avlsgodkendte hingste i Danmark.
Udbredelse: Der er ca. 1.500 friserheste i DK og 65.000 på verdensplan.
Kåringsregler: Alle frisere bedømmes efter ens regler af dommere udsendt fra hovedforbundet.

9Kilder 

Hesteracer
Aksel Sørensen

Aksel Sørensen er navnet på flere personer:

 Aksel Sørensen (gymnast) deltog i OL 1912
 Aksel Sørensen (Askov Skolesløjd) (1910—1989) sløjdlærer i Ribe, Askov og Esbjerg
 Aksel Sørensen (Dansk Skolesløjd) (f. 1928) lærer på Dansk Sløjdlærerskole i København
 Axel I. Sørensen (1882-1947) dansk politiker (Socialdemokraterne) og minister
Aksel Sørensen (Dansk Skolesløjd)

Aksel Sørensen (født 1928), sløjdlærer.

Ansat på Dansk Sløjdlærerskole som konsulent og medhjælper for forstander Keld Pedersen fra ca. 1955.

Var lærer på sløjdlærerskolen og i to perioder, 1976-1977 og i 1986, konstitueret forstander.

Denne Aksel Sørensen fra København må ikke forveksles med den anden sløjdlærer Aksel Sørensen fra Jylland (Ribe, Askov, Esbjerg).

Udgivelser 
 Aksel Sørensen & Curt Allingbjerg: Arbejde i træ: arbejdsvejledninger til træsløjd, praktisk arbejde, aftenskole og fritidsbeskæftigelse. 60 løsblade. Forlaget Practica. 1. oplag 1969, 7. oplag 1979.
 Aksel Sørensen: En skole, der bliver 100 år side 4-27 i: Mogens Nielsen: Sløjd – Træk af fagets idehistorie. Dansk Skolesløjds Forlag 1986.  – Side 27 gruppefoto, hvor Aksel Sørensen står længst til venstre.

Henvisninger 
 Foto: Aksel Sørensen i samlingen Sløjdhistoriske personer.

Skolefolk fra Danmark
Sløjd